**17. juuni 2025 Kiili Vallavalitsuse korraldusega nr 232 Sausti küla Sausti tee 53 detailplaneeringu koostamise algatamine**

Detailplaneeringu koostab T-ÄÄREVISIOON OÜ.

Planeeritaval maa-alal kehtib Kiili valla üldplaneering, detailplaneeringud puuduvad.

Detailplaneeringu koostamise eesmärgiks on Sausti küla Sausti tee 53 katastriüksusele (30401:001:1935) ehitusõiguse määramine.

Üksikelamu krundile tohib ehitada ühe kuni kahekorruselise üksikelamu kõrgusega kuni 9,0 m ja kolm kahekorruselist abihoonet kõrgusega kuni 9,0 m ning üksikelamukrundi lubatud ehitisealune pind kokku on kuni 700 m2. Elamumaa ehitistealuse pinna moodustavad kõik krundil olevate ehitusloa kohustuslike hoonete, ehitusloa kohustust mitteomavate ehitiste ehitisealuste pindade summa. Kõik elamu parkimisvajadused tuleb lahendada elamumaa piires.

Lisaks eelnevale lahendatakse planeeringuala heakorrastuse, parkimine ja tehnovõrkudega varustamine. Planeeringulahenduse koostamisse peab olema kaasatud maaparanduse või veemajanduse ala spetsialist ja vajadusel teedespetsialist.

Sausti küla Sausti tee 53 detailplaneering ei sisalda Kiili valla üldplaneeringu muutmise ettepanekut.

Sausti küla Sausti tee 53 detailplaneeringule keskkonnamõju strateegilise hindamise (KSH) algatamise vajadus puudub, sest planeeritav tegevus ei kuulu Keskkonnamõju hindamise ja keskkonnajuhtimissüsteemi seaduse § 6 lg 1, lg 2 ja 4 loetletud tegevusvaldkondadesse. Lähtuvalt KeHJS § 6 lg 2 § 33 lg 2 ning planeerimisseaduse § 124 lg 6 puudub ka KSH eelhinnangu vajadus.

Detailplaneeringuga on võimalik tutvuda Kiili Vallavalitsus tööpäevadel kohapeal või digitaalselt Kiili valla geoinfosüsteemis.